Treurbruidsbos is rypsensitief en nie droogtebestand nie. Dit is 'n immergroen struik (sommige bronne verwys daarna as 'n klein boom) wat matig vinnig groei. Gedurende blomtyd is Pavetta lanceolata oortrek met spierwit blommetjies - 'n pragtige vertoning. Treurbruidsbos het nie 'n agressiewe wortelstelsel nie. Dit reageer goed op snoei en is 'n aanwins vir enige tuin - ook 'n klein tuin.